Școala Gimnazială ”Alexandru Ciucurencu” Tulcea
Tulcea, str Victoriei, nr 101, Tulcea 
CIF 25867190

Anunț concurs pentru post contractual conform H.G. 1336/2022

A.) Școala Gimnazială ”Alexandru Ciucurencu” Tulcea cu sediul în Tulcea, str. Victoriei nr. 101, județul Tulcea, organizează concurs, pentru ocuparea următoarelor 2 posturi contractuale  conform H.G. nr. 1336/08.11.2022:

1. Nivelul postului: execuție

2. Denumirea postului: îngrijitor, posturi vacante, pe perioadă nedeterminată.

3. Numărul de posturi: 2 posturi normă întreagă

B.) Documente solicitate candidaţilor pentru întocmirea dosarului de concurs, conform art. 35 din H.G. 1336/2022
a) formular de înscriere la concurs, conform modelului prevăzut la anexa;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică; 
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i)  curriculum vitae, model comun european.

Dosarele de înscriere se depun la secretariat instituție. Informaţii la tel: 0240532244 sau la sediul instituţiei.
Termenul de depunere a dosarelor 16.11.2026, ora 15:00, la sediul instituţiei.

C.) Condiţiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Notă conform Ordinului comun MS/MEC nr. 55/3.335/2026: Pentru posturile din învățământul preuniversitar (funcții didactice, didactice auxiliare sau administrative, precum și funcții de conducere, de îndrumare și control), înscrierea la concurs este condiționată de prezentarea certificatului medical emis de medicul specialist de medicina muncii. Certificatul se emite în baza avizului medicului specialist psihiatru, a adeverinței medicale eliberate de medicul de familie și a consultației specifice de medicina muncii.


Condiţii specifice de participare la concurs:
1. Nivelul studiilor: Medii (liceale 12 clase)
2. Vechime în muncă:  5 ani
3. Alte condiții: 	Certificat de absolvire a cursului de instruire privind însușirea noțiunilor fundamentale de igienă

D.) Bibliografie şi tematică: 1. Legea nr. 198/2023 – învățământul preuniversitar.
2. Legea nr. 319/2006 a securității și sănătății în muncă, cu modificările și completările ulterioare.
3. Legea nr. 307/2006 privind apărarea împotriva incendiilor, cu modificările și completările ulterioare.
4. Ordinul ministrului sănătății nr. 1456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, cu modificările ulterioare.
5. Ordinul nr. 119 din 4 februarie 2014-pentru aprobarea Normelor de igienă şi sănătate publică privind mediul de viaţă al populaţiei.
6. Regulament-cadru din 6 august 2024-de organizare şi funcţionare a unităţilor de învăţământ preuniversitar ( ROFUIP)- aprobat prin Ordinul 5726/06.08.2024.
7. Legea 53/2003 ( Codul muncii) actualizata - Raspunderea disciplinara (art.247-252).
8. HG nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.
9. Fișa postului de îngrijitoare – de la unitate.


Tematica 1. Încadrarea, drepturile și obligațiile generale în unitatea de învățământ ale personalului administrativ. (Art. 166 și Art. 196)
2. Obligațiile lucrătorului privind securitatea și sănătatea în muncă, utilizarea echipamentului și semnalarea pericolelor. (Capitolul IV, Art. 22 – 23).
3. Apărarea împotriva incendiilor: obligațiile generale ale salariaților și regulile de intervenție și evacuare în caz de urgență. (Capitolul II, Secțiunea a 6-a, Art. 22).
4. Reguli privind efectuarea curățeniei și dezinfecției în spațiile școlare; utilizarea corectă și în siguranță a detergenților și dezinfectanților. Noţiuni fundamentale de igienă. (Anexa nr. 1, Capitolul IV).
5. Colectarea selectivă și evacuarea deșeurilor, păstrarea ordinii în spațiile școlii. (Cap. III).
6. Norme de conduită în relațiile din unitatea de învățământ. (Titlul VII).
7. Răspunderea disciplinară în raporturile de muncă. Reguli generale, abateri și sancțiuni disciplinare. (Titlul XI, Capitolul II, Art. 247 - 252).
8. Reguli generale privind organizarea și desfășurarea concursului pentru ocuparea unui post vacant: etapele concursului, obligațiile candidaților și modalitatea de depunere a contestațiilor.
9. Atribuțiile, responsabilitățile și limitele de competență prevăzute în fișa postului de îngrijitoare – de la unitate.


Calendarul de desfăşurare a concursului, respectiv data limită şi ora până la care se pot depune dosarele de concurs:

	Activitate
	Data
	Ora

	Data postării/publicării anunțului
	2 Noiembrie 2026
	

	Data limită de depunere a dosarelor
	16 Noiembrie 2026
	15:00

	Selecția dosarelor
	17 Noiembrie 2026
	12:00

	Afișarea selecției dosarelor
	17 Noiembrie 2026
	13:00

	Termen limită contestații ref la selecția dosarelor
	18 Noiembrie 2026
	13:00

	Afișarea rezultatelor la contestații
	19 Noiembrie 2026
	13:00

	Proba scrisă
	24 Noiembrie 2026
	09:00

	Afișarea rezultatelor la proba scrisă
	24 Noiembrie 2026
	13:00

	Termen limită contestații la proba scrisă
	25 Noiembrie 2026
	13:00

	Afișarea rezultatelor la contestații ref proba scrisă
	25 Noiembrie 2026
	15:00

	Interviul
	26 Noiembrie 2026
	09:00

	Afișarea rezultatelor la proba de interviu
	26 Noiembrie 2026
	11:00

	Termen limită contestații la proba de interviu
	26 Noiembrie 2026
	13:00

	Afișarea rezultatelor la contestații la proba de interviu
	26 Noiembrie 2026
	15:00

	Afișare rezultat final
	26 Noiembrie 2026
	15:30


